Галоўным станоўчым эфектам ад дэнамінацыі стане, напэўна, зручнасць у разліках. Цэны нарэшце можна будзе вымяраць у рублях. Як у нас цяпер? Вось сайт з аб’явамі, вось машына, якую вы жадаеце купіць. Цана – некалькі мільёнаў ці нават мільярдаў. Каб зразумець, трэба ўважліва палічыць нулі. Потым узяць калькулятар, які змяшчае ў радок уводу не менш чым 10 сімвалаў, і перавесці суму ў долары. Таму што цана ў рублях зусім незразумелая. 500 мільёнаў – гэта ўвогуле колькі? Для такой машыны гэта многа ці мала?